香港觀宗寺

香港觀宗寺，喺香港新界粉嶺置福圍12號。係天台宗道場，遠承天台智者大師一脈。喺2004年2月得到香港特別行政區政府批准，成為香港第一間可為佛教徒舉行合法婚禮嘅佛寺。現任住持係宏明法師。

歷史
觀宗寺喺1978年由「寶公生西紀念堂」擴建而成。

香港首宗佛教婚禮
2004年3月20號，香港首宗獲法律認可嘅佛教婚禮，係由香港佛教聯合會會長：覺光法師擔任證婚人，為林志達律師同鄭瑞儀小姐嘅結婚證書簽名。新人以拈香禮拜，誦唱佛經作為結婚嘅儀式，成為咗首對佛教夫婦。

建築特色
佔地2,000幾平方公呎，環境幽雅，起咗兩層嘅巍峨寶殿：
 上層大雄寶殿供奉三寶佛像；
 上層後座係觀音殿，珍藏咗有歷史價值嘅貝葉梵文大藏經同珍貴佛教經典；
 下層大殿供奉白玉釋迦牟尼佛像，除咗供禮拜誦經之用外，並用作附屬兩間老人院嘅康樂中心。
 下層大殿後座係寶靜法師嘅紀念堂。供奉住佢嘅舍利同法照。
 大門入口右側，起咗紀念寶靜法師嘅寶塔，上有碑文細述佢嘅生平同埋起寺嘅經過。

公共交通

香港觀宗寺的官方網站
 香海正覺蓮社的官方網站 (繁體中文)
 香港觀宗寺萬佛法會的影像(2008年4月20日)

粉嶺
香港佛寺
香港特色建築
天台宗寺院